laion/Wikipedia-Exotic huggingface dataset:
בולימוב

בולימוב (בפולנית: Bolimów) הוא כפר בחבל לודז' במערב פולין, 58 ק"מ מצפון מזרח לבירה לודז'. באזור פארק נוף מוגן הקרוי על שם הכפר. במאה ה-15 היו ליישוב זכויות עיר אך ב-1870 ניטלו מהיישוב זכויות אלה. ב-31 בינואר 1915, במהלך מלחמת העולם הראשונה, היה היישוב זירת השימוש הראשון בגז עצבים בהיסטוריה של המלחמה. בקרב בולימוב ירה הצבא הגרמני על צבא רוסיה גז המבוסס על ברום מסוג Xylyl bromide (אנ') אך ההתקפה הייתה בלתי מוצלחת באופן יחסי עקב טמפרטורות נמוכות, שמנעו מהגז להתאדות ולהתפשט. בהתקפת גז באזור קרוב ב-31 במאי 1915 סבל הצבא הרוסי אלפי הרוגים. ערב מלחמת העולם השנייה חיו בבולימוב כ-250 יהודים. בספטמבר 1939 נכבשה בולימוב בידי הוצבא הגרמני. במאי 1940 הוקם בעיירה גטו. עד דצמבר 1940 הגיעו אליה מאות פליטים יהודים ומספר היהודים בה הוכפל. במרץ 1941 גורשו היהודים מבולימוב לגטו ורשה וגורלם היה כגורל היהודים שם. מדיה וקבצים בנושא בולימוב בוויקישיתוף אתר האינטרנט הרשמי של בולימוב בולימוב (Bolimów), באנציקלופדיה של הגטאות, באתר יד ושם בולימוב באתר מרכז מורשת יהדות פולין "בולימוב", באתר השטעטל הווירטואלי "בולימוב", באתר JewishGen (באנגלית) מרטין דין, בולימוב, אנציקלופדיה של המחנות והגטאות (כרך II, חלק A, עמ' 366–367), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) ערך זה הוא קצרמר בנושא יישובים בפולין. אתם מוזמנים לתרום לוויקיפדיה ולהרחיב אותו.
קלאופטרה (סרט, 1934)

קלאופטרה הוא סרט מנת 1934, בבימויו של ססיל ב. דה-מיל, המספר את סיפורה של קלאופטרה השביעית, מלכת מצרים. הוא נכתב על ידי וולדמר יאנג, וינסנט לורנס וברלט קומרק. בסרט מככבים קלודט קולבר כקלאופטרה, וורן ויליאם כיוליוס קיסר והנרי וילקוקסון כמרקוס אנטוניוס. הסרט היה אחד מהלהיטים הגדולים של סרטי פרמאונט באותה שנה. הסרט יצא בשנה בו נכנס לתוקפו קוד הייז, ולפיכך הוא נועז יותר מאשר הפקות מאוחרות יותר של דה-מיל. עלילת הסרט מתרחשת בשנת 48 לפני הספירה. בתקופה זו קלאופטרה מתחרה עם אחיה תלמי על השליטה במצרים. פותינוס חוטף אותה ואת אפולודורוס ונוטש אותם במדבר. כאשר פותינוס מיידע את יוליוס קיסר שהמלכה ברחה מהארץ, הולך הקיסר לחתום הסכם עם תלמי. אלא שאז מופיע אפולודורוס, בידו שטיח במתנה. כשאפולודורוס פותח את השטיח מתגלה קלאופטרה, להפתעתו הרבה של פותינוס, שמנסה להכחיש את זהותה. קלאופטרה משכנעת את הקיסר בעושר הצפון לא רק במצרים, אלא גם בהודו. בהמשך היא מצילה אותו מניסיון התנקשות של פותינוס. הקיסר הופך את קלאופטרה לשליטה היחידה של מצרים, ומתחיל לנהל איתה רומן. זכיות: הצלם הטוב ביותר: ויקטור מילנר מועמדויות: פרס אוסקר לסרט הטוב ביותר פרס אוסקר לעוזר הבמאי הטוב ביותר פרס אוסקר לעריכה הטובה ביותר פרס אוסקר לסאונד הטוב ביותר מדיה וקבצים בנושא קלאופטרה בוויקישיתוף "קלאופטרה", במסד הנתונים הקולנועיים IMDb (באנגלית) "קלאופטרה", באתר נטפליקס "קלאופטרה", באתר AllMovie (באנגלית) "קלאופטרה", באתר Rotten Tomatoes (באנגלית) "קלאופטרה", באתר Box Office Mojo (באנגלית) "קלאופטרה", באתר אידיבי "קלאופטרה", במסד הנתונים הקולנועיים KinoPoisk (ברוסית)
בונהאד

בונהאד (בהונגרית: Bonyhád; ביידיש: באניהאד) היא עיר במחוז טולנה בדרום הונגריה. בעיר כנסייה קתולית, כנסייה לותרנית ושרידיהם של שני בתי כנסת. בעיר תשעה בתי קברות, בהם בית קברות יהודי אורתודוקסי ובית קברות יהודי ניאולוגי. ראש העירייה הנוכחי (מכהן משנת 2002) הוא יאנוש ארפד פוטאפי ממפלגת פידס. באזור העיר נמצאו שרידים של יישוב מהמאה ה-14. נראה שבתקופת השלטון הטורקי התמעטה אוכלוסיית היישוב. בסוף המאה ה-18 סופחו יישובים סמוכים לבונהאד, ובין תושביה היו קתולים, לותרנים, פרוטסטנטים ויהודים. בעיר התקיימה אוכלוסייה מגוונת שכללה הונגרים, גרמנים וצוענים. לאחר מלחמת העולם השנייה גורשו תושביה הגרמניים של העיר ורכושם הוחרם. ערך מורחב – קהילת יהודי בוניהאד ב-1941, היו בעיר 1,159 יהודים שהשתייכו ברובם לקהילה האורתודוקסית. כשליש מהיהודים השתייכו לקהילה הנֵאולוגית. משנת 1940 ואילך גויסו יהודים רבים מהעיר לשירות העבודה. במאי 1944, כחודש לאחר כיבוש הונגריה על ידי הצבא הגרמני, ניתן צו להקמת שני גטאות בבונהאד ויהודי העיר וכן יהודי יישובים נוספים עברו לתוכו. ביוני הוצאו היהודים מהגטאות וביולי הועברו לבסיס צבאי בפץ'. משם גורשו לאושוויץ. למעלה מאלף עובדי כפייה יהודים שנותרו בעיירה נרצחו בירי באוקטובר 1944 על ידי יחידת אס-אס שהגיעה לבונהאד. לאחר המלחמה ניסו שרידי הקהילה ששבו לעיר להקים בה קהילה יהודית, אך לאחר המרד ההונגרי עזבו לאמריקה ולישראל. וילמוש בוקור במקור בלומנשטוק (1897 – 1984) היה צייר יהודי-הונגרי. פירושקה סבאדוש במקור שפר (1893 – 1967) הייתה שחקנית יהודייה-הונגרייה. יעקב מאיר צבי פרידלנדר (נפטר בי"א בחשוון ה'תר"ח, 1847) היה רב אורתודוקסי הונגרי. אדן רייקה, במקור רייך (1890 – 1971) היה רופא יהודי-הונגר חבר באקדמיה ההונגרית למדעים. בנימין זאב וולף בוסקוביץ (תק"ה 1745 – 1818) היה רב ופוסק בערים רבות בבוהמיה, מוראביה ובהונגריה. מדיה וקבצים בנושא בונהאד בוויקישיתוף אתר האינטרנט הרשמי של בונהאד בונייהד (Bonyhád), באנציקלופדיה של הגטאות, באתר יד ושם "בונהאד", באתר JewishGen (באנגלית) בוניהד (הונגריה), דף שער בספרייה הלאומית
Tennis Court

Tennis Court (בתרגום חופשי: מגרש טניס) הוא שיר של הזמרת הניו זילנדית לורד, מתוך אלבום האולפן הבכורה שלה, Pure Heroine. השיר יצא לאור ב-7 ביוני 2013 כסינגל שני מהאלבום אחרי הלהיט "Royals". השיר נכתב על ידי לורד והמפיק ג'ואל ליטל, שגם הפיק את השיר. הסינגל לא הצליח לשחזר את ההצלחה הגדולה של הסינגל הראשון, "Royals", והגיע למקום ה-71 במצעד הבילבורד הוט 100. אולם בניו זילנד, הגיע הסינגל למקום הראשון. מילות השיר מתייחסות לתהילה החדשה של לורד ומותחת ביקורת על סגנון החיים המפוארים. מידע על היצירה "Tennis Court" באתר מיוזיק בריינז מידע על הסינגל "Tennis Court" באתר מיוזיק בריינז סרטון השיר "Tennis Court" באתר יוטיוב Release group “Pure Heroine” by Lorde - MusicBrainz, musicbrainz.org Lorde - Pure Heroine, Discogs (באנגלית) Pure Heroine - Lorde | Songs, Reviews, Credits | AllMusic (באנגלית), נבדק ב-2021-06-13
FreeDOS

FreeDOS (נקראת גם Free-DOS ו-PD-DOS) היא מערכת הפעלה למחשבים אישיים תואמי יבמ. המערכת מורכבת ממגוון תוכניות נפרדות המתפקדות יחדיו, ומהוות את מיזם FreeDOS. כשייכת למשפחת מערכות ההפעלה של DOS היא מספקת גישה לדיסק דרך ליבת המערכת, וניהול זיכרון חלקי, אך אין לה ממשק משתמש גרפי כברירת מחדל. FreeDOS גרסה 1.1 הופצה ב-2 בינואר 2012, גרסה 1.2 הופצה ב-25 דצמבר 2016, וחבילות שונות בה מעודכנות באופן תדיר. FreeDOS תומכת בחומרת מחשבי IBM ישנים כמו גם במודרניים יותר, בנוסף למחשבים מוטמעים. שלא כמו MS-DOS,‏ FreeDOS מורכבת מרכיבים חופשיים ומבוססי קוד פתוח המופצים תחת רישיון GPL. הפצת ה-"BASE" שלה אינה דורשת דמי רישיון, ויצירת הפצה בעלת הגדרות אישיות מותרת. יחד עם זאת חלקים אחדים במערכת כמו "UTIL" אינם תחת רישיון GPL ונחשבים "ראויים לשימור", כמו 4DOS מדיה וקבצים בנושא FreeDOS בוויקישיתוף אתר האינטרנט הרשמי של FreeDOS (באנגלית) FreeDOS, ברשת החברתית אקס (טוויטר) FreeDOS, הבלוג הרשמי דף הבית הרשמי דף הבית בסורספורג' התיעוד של FreeDOS הורדה רשמית גרסה 0.1 סיכום פקודות FreeDOS עזרה ב-FreeDOS אף על פי ש-OpenGEM מופיעה ברשימות הרשמיות שבאתר FreeDOS "FreeDOS Software: util section". ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
ג'סי פלמונס

ג'סי לון פלמונס (באנגלית: Jesse Lon Plemons; ‏נולד ב-2 באפריל 1988) הוא שחקן קולנוע וטלוויזיה אמריקאי, מועמד לשני פרסי אמי על תפקידו בסדרות הטלוויזיה "פארגו" ו-"מראה שחורה". פלמונס נולד בדאלאס, טקסס וגדל בעיירה הקטנה מארט, שממוקמת מחוץ לעיר וייקו, טקסס, בנם של ליסה בת' (קאסון במקור) וג'ים בוב פלמונס. יש לו אחות הגדולה ממנו בשם ג'יל. פלמונס הוא בוגר אוניברסיטת טקסס טק בשנת 2007, שם לקח חלק בתוכנית מיוחדת של למידה מרחוק. בגיל 3 ביצע פלמונס את הופעת הבכורה שלו במשחק כאשר השתתף בפרסומת לחברת קוקה-קולה. כבר בגיל 8, בתמיכת משפחתו, החל ללכת לאודישנים ברחבי לוס אנג'לס וקיבל תפקידים קטנים. בגיל 10 קיבל כבר תפקידים ראשונים בקולנוע ובטלוויזיה, בין היתר בסרטים "כוכב חדש נולד" (1999), "כל הסוסים היפים" (2000) של הבמאי בילי בוב תורנטון, ובסדרות הטלוויזיה "ווקר" ו-"סברינה המכשפה הצעירה". פלמונס החל את דרכו כשחקן בשנת 2002 בתור הבריון הצעיר אוקס בקומדיית הספורט "שחק אותה כמו מייקל", בו שיחק בתפקיד הראשי לצד ליל באו וואו, ושיחק גם בסרט העצמאי "ילדים ביום הולדתם" אשר מבוסס על סיפור קצר מאת טרומן קפוטה. הוא התפרסם לראשונה בשנת 2006, בסדרת הדרמה "אורות ליל שישי" בה שיחק במשך חמש עונות בתפקיד הסטודנט ושחקן הפוטבול לאנדרי קלארק. ב-2009 שיחק בדרמה "שרינק" לצידו של קווין ספייסי בתפקיד סוחר הסמים חסוס. בשנת 2012 הופיע פלמונס בדרמה של פול תומאס אנדרסון "המאסטר" בתפקיד ואל בנו של לנצסטר דוד (פיליפ סימור הופמן) והשתתף בעונה החמישית והאחרונה של סדרת הדרמה הפופולרית "שובר שורות" בתפקיד המחסל הצעיר טוד אלקוויסט. בנוסף הופיע בתפקיד משני בסרט הפעולה "באטלשיפ" לצידה של ריהנה. בשנת 2019 שב לתפקידו כטוד אלקוויסט בסרט המקורי של נטפליקס "אל קמינו: שובר שורות - הסרט" המהווה כהמשך לסדרת הטלוויזיה המצליחה "שובר שורות" של יוצר הטלוויזיה וינס גיליגאן. בשנת 2024 זכה בפרס השחקן הטוב ביותר בפסטיבל קאן על שלושת תפקידיו בסרטו של יורגוס לנתימוס ״סוג של חסד״. באוקטובר 2023, פלמונס, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס. בשנת 2016 החל בזוגיות עם עמיתתו לסדרה "פארגו", השחקנית קירסטן דנסט, וב-2017 הם התארסו. בנם הראשון, אניס הווארד פלמונס, נולד ב-3 במאי 2018. בחודש מאי 2021, נולד בנם השני של הזוג, ג'יימס רוברט פלמונס. מדיה וקבצים בנושא ג'סי פלמונס בוויקישיתוף ג'סי פלמונס, במסד הנתונים הקולנועיים IMDb (באנגלית) ג'סי פלמונס, באתר "אידיבי", מאגר הידע העברי לקולנוע ישראלי ועולמי ג'סי פלמונס, באתר AllMovie (באנגלית) ג'סי פלמונס, באתר Rotten Tomatoes (באנגלית) ג'סי פלמונס, באתר Box Office Mojo (באנגלית) ג'סי פלמונס, במסד הנתונים הקולנועיים KinoPoisk (ברוסית) Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית) Kirsten Dunst and Jesse Plemons Make Rare Appearance at the Golden Globes: 'Parents' Night Out!', PEOPLE.com (באנגלית)
וקטור אתחול

בהצפנה וקטור אתחול (Initialization vector - IV) הוא מחרוזת סיביות ייחודית כלשהי, באורך מוגדר המשמשת להתחלת תהליך ההצפנה בצופן זרם או בצופן בלוקים כאשר עושים שימוש במצב הצפנה מסוג שרשור (Chaining). בצופן בלוקים, במצב ההפעלה הפשוט ECB מצפינים כל בלוק בנפרד, יתרונו שהוא מאפשר גישה ישירה, ניתן להצפין או לפענח כל בלוק ישירות ללא תלות באחרים, אולם חסרונו הוא באבטחה שכן בכל צופן דטרמיניסטי, אם שני בלוקים זהים מוצפנים עם מפתח זהה התוצאה תהיה תמיד טקסט מוצפן זהה. כאשר המידע המוצפן ארוך ומכיל חזרות רבות, זהו חיסרון משמעותי כיוון שקל לזהות אם בלוקים מסוימים היו זהים במקור (ראה תמונה). בצופן זרם, אף על פי שטרנספורמציית המפתח משתנה תוך כדי התהליך בהתבסס על 'מצב פנימי', המחולל הפנימי דטרמיניסטי באופיו ולכן בכל פעם שמתחילים הצפנה עם אותו מפתח יתקבל זרם-מפתח זהה. היות שצופן זרם מתפקד כמו פנקס חד פעמי, שימוש חוזר במפתח הצפנה להצפנת שני מסרים או יותר פורץ לחלוטין את ביטחון הצופן כיוון שחיבור XOR של שתי תוצאות ההצפנה למעשה מסיר את מפתח ההצפנה ומותיר את שני המסרים המקוריים כשהם מעורבבים יחד ולא קשה להפרידם זה מזה. פתרון אפשרי לבעיה הוא להחליף מפתח הצפנה בכל בלוק, אולם אז יש צורך לשמור הרבה מפתחות. מלבד זאת, תהליך הכנת מפתח בדרך כלל ארוך ואיטי לכן החלפה תדירה של מפתחות פוגעת ביעילות האלגוריתם. הפתרון המקובל הוא הוספת וקטור אתחול למצב הפנימי של הצופן בשלב ההכנה. בצופן זרם מאפשר וקטור האתחול, להצפין מסרים ארוכים עם אותו מפתח ללא הסכנה שבלוקים זהים שעלולים להופיע יוצפנו באופן זהה ובכך לחסוך בתהליך הכנת מפתח. ביטחון הצופן אינו נפגע כל עוד וקטור האתחול מוחלף בכל מסר. בצופן בלוקים מיישמים מצב הפעלה המדמה צופן זרם כלומר גורמים לתלות בין הבלוקים על ידי פעולה חישובית בין כל בלוק עם בלוק מוצפן קודם. פעולה זו נקראת "שירשור" והמימוש הנפוץ ביותר שלה הוא מצב CBC בו כל בלוק טקסט גלוי מחובר ב-XOR עם הבלוק המוצפן הקודם לפני שהוא מוצפן. כך גם אם שני בלוקים מכילים מידע זהה, תוצאות הצפנתם יהיו שונות. אולם מצד שני יש לזכור שבשיטה זו אין גישה ישירה, לשם פענוח בלוק אחד יש צורך במידע מוקדם, פענוח בלוק קודם. היות שהשרשור מתבצע עם בלוק קודם, לא ניתן לבצע שרשור בבלוק הראשון כי לא קיים בלוק קודם. מסיבה זו שני הצדדים מחליטים על "בלוק דמה" איתו מתבצע השרשור, לו קוראים וקטור אתחול או בקצרה IV. בדרך כלל וקטור האתחול אינו חייב להיות סודי אך צריך להיות ידוע גם למקבל הצופן, אפשר לשדרו גם בצורה גלויה. למעשה אפשר להשתמש במונה או מספר מוסכם אחר בין השולח והמקבל, כל עוד מובטח שלא נעשה בו שימוש חוזר. אולם יש להגן עליו ולמנוע מצב של שינוי זדוני מצד יריב פוטנציאלי. שמות נוספים לווקטור האתחול הם: "Nonce" שנגזר מהביטוי Nonce word כלומר דבר חד-פעמי שנוצר לצורך אירוע זמני, ביטוי נפוץ בפרוטוקולי תקשורת קריפטוגרפיים, וכן "tweak". האחרון הוא קונספט חדש של צופן בלוקים שניתן להתאמה (tweakable block cipher) ולמעשה משלב באופן יעיל מצב הפעלה בטוח לצורך הצפנת בלוקים מרובים בעיקר באמצעי אחסון, ועושה שימוש בערך ראשוני שנקרא בקצרה tweak המתפקד כווקטור אתחול לכל דבר. שימוש מסוג אחר נעשה כאשר מערכות הפעלה Windows דורשות הזדהות, תחנת העבודה המבקשת גישה לשרת אינה מעבירה את הסיסמה המגובבת על הרשת כדי לא לחשוף אותה למאזין. במקום זאת התחנה מבקשת להזדהות ובתמורה מקבלת ערך חד פעמי רנדומלי Nonce שאותו היא מצפינה בעזרת הסיסמה המגובבת ושולחת לשרת שמשווה שאת ההצפנה לזו שהוא מבצע בעזרת הסיסמה השמורה בשרת המרכזי. הזדהות בדרך זו מונעת את הצורך להעביר סיסמאות על הרשת ומונעת את היכולת "לנגן" Replay את התשובה פעם נוספת.
סטיבן מייקל קזאדה

סטיבן מייקל קזאדה (באנגלית: Steven Michael Quezada; נולד ב-15 בפברואר 1963) הוא שחקן אמריקאי. מוכר בזכות תפקידו בתור סוכן ה-DEA סטיב גומז בסדרה "שובר שורות". קזאדה נולד וגדל בעיר אלבקרקי שבניו מקסיקו. החל את דרכו כשחקן משני בסרטים כמו "שלג ראשון" לצידו של גאי פירס, "פסטיבל הבירה" ו-"Kites". בשנת 2008 התפרסם לראשונה בסדרת דרמת הפשע "שובר שורות" בתפקיד סוכן ה-DEA סטיב גומז, חברו הקרוב ויד ימינו של הסוכן האנק שריידר (דין נוריס). קזאדה נשוי לצ'ריס קזאדה ואב לארבעה ילדים. מדיה וקבצים בנושא סטיבן מייקל קזאדה בוויקישיתוף אתר האינטרנט הרשמי של סטיבן מייקל קזאדה סטיבן מייקל קזאדה, במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אינסקטריום

אינסקטריום (מלטינית: insectarium; מַחְרָקָה, מַחֲרָקָה) הוא גן חיות, מוזיאון או תצוגה של חרקים חיים. באינסקטריום לרוב נוהגים להציג פרוקי רגליים כגון עכבישים, חיפושיות, נמלים, דבורים, רב-רגליים, נדלים, צרצרים, מקלונאים, עקרבּים, וגְמַלי שלמה. התצוגה היא לרוב לצורך חינוך ולמידה של אורח חייהם של החרקים, סביבתם הטבעית, חשיבותם לטבע ומיני החרקים בעולם. כמו כן לומדים באמצעותם על תפקידיהם של האנטומולוג והארכנולוג. Montréal Insectarium במונטריאול, מוזיאון החרקים הגדול בצפון אמריקה. Audubon Butterfly Garden and Insectarium בניו אורלינס, המוזיאון בעל השטח הפתוח הגדול ביותר באמריקה. Esapolis בפדובה, איטליה. מדיה וקבצים בנושא אינסקטריום בוויקישיתוף אינסקטריום בניו אורלינס, בארכיון הסרטונים של Associated Press‏, 2013 אינסקטריום ביוסטון, טקסס, בארכיון הסרטונים של Associated Press‏, 2014
אוקראינה של הגדה הימנית

אוקראינה של הגדה הימנית (באוקראינית: Правобережна Україна, ברוסית: Правобережная Украина, בפולנית: Prawobrzeżna Ukraina) הוא שם היסטורי לחלק מאוקראינה הנמצא בגדה המערבית של נהר הדנייפר ואשר כולל את האובלסט המודרניים של ווהלין, ויניצה, ז'יטומיר, קירובוהראד וקייב וכן חלקים של קייב וצ'רקאסי וטרנופול. הוא הופרד מהגדה השמאלית בזמן החורבן (The Ruin, המחצית השנייה של המאה ה-17 שהתאפיינה במלחמות רבות באזור). עד המאה ה-18 הייתה אוקראינה של הגדה הימנית שייכת לאיחוד הפולני-ליטאי; בעוד שאוקראינה של הגדה השמאלית שולבה ברוסיה הצארית ב-1667 (בהסכם אנדרוסובו) הרי אוקראינה של הגדה הימנית (מלבד העיר קייב) נשארה חלק של האיחוד. חמש שנים מאוחר יותר, ב-1672, נכבשה פודוליה על ידי האימפריה העות'מאנית ואילו קייב וברסלב היו בשליטתו של ההטמאן פטרו דורושנקו (Петро Дорошенко) עד 1681, אז נכבשו גם הן על ידי העות'מאנים. אחרי הניצחון הנוצרי בקרב וינה (1683) חזרו אדמות אלה לאיחוד במסגרת הסכם קרלוביץ. במהלך המאה ה-18 היו בו שתי מרידות של קוזאקים. ב-1793 סופחה לבסוף אוקראינה של הגדה הימנית לאימפריה הרוסית במסגרת חלוקת פולין השנייה ונעשתה חלק מהגוברניה "רוסיה הקטנה" (Малороссийская губерния). במאה ה-19 הייתה האוכלוסייה באוקראינה של הגדה הימנית אוקראינית ברובה, אבל רוב האדמות היו בידי אצילים פולנים או אוקראינים שעברו פולוניזציה. ערים ועיירות רבות היו שייכות לתחום המושב והיה בהן מספר ניכר של תושבים יהודים. האצולה דוברת הפולנית הייתה בעיקרה קתולית. רוב התושבים ממעמד האיכרים נעשו יוונים-קתולים רק במאה ה-18, ואחרי חלוקות פולין המירו רבים מהם לנצרות יוונית-אורתודוקסית. אוקראינה של הגדה הימנית חולקה לשלשה מחוזות (גוברניות), כל אחת עם מנהל משלה: קייב, ווהלין ופודוליה. Orest Subtelny; Ukraine History; University of Toronto Press; 2000. ISBN 0-8020-8390-0. pp 117-145-146-148 ערך זה הוא קצרמר בנושא היסטוריה ובנושא גאוגרפיה של אוקראינה. אתם מוזמנים לתרום לוויקיפדיה ולהרחיב אותו.
חרס

חרס הוא תוצר של עיבוד חומר קרמי. העיבוד כולל עיצוב (כיור), ייבוש ושריפה להקשייתו של המוצר. עם התפתחות החברה האנושית, תהליך השריפה עבר לכבשן. כאשר פריט החימר עבר רק יבוש, הוא התפרק במגע עם מים. השריפה גורמת לשינוי כימי בחימר, והופכת אותו לעמיד במגע עם מים. כלים וחפצי אמנות יוצרו מחרס, ובחברות מסוימות, אפילו פריטי פולחן. המילה חרס היא מילה עתיקה, שמופיעה במקרא (בכתיב חרשׂ) וכן במשנה ובתלמוד. בעברית מודרנית היא משמשת לצידה של המילה קרמיקה, למרות ההבדל ביניהם. כלי החרס עשויים מחומר (היום מקובלת יותר המילה חימר). פריטים עשויים חרס יוצרו כבר בתרבויות התקופה הפלאוליתית העליונה של אירופה, לפני כ-30,000 שנים, כמו הצלמיות באתר דולני וייסטוניצה. כלי החרס הקדומים בעולם יוצרו על ידי ציידים-לקטים נוודים בסין לפני כ-20,000 שנים, יובשו בשמש ושימשו כנראה לבישול. כ-6,000 שנה לאחר מכן השתמשו בכלי חרס גם בתרבות הג'ומון של יפן. בפרהיסטוריה של המזרח הקדום מופיעים כלי חרס בכפרים החקלאיים של התקופה הנאוליתית, לפני כ-8,000 שנה, ומסמנים את המעבר מהתקופה הנאוליתית הקדם-קרמית לתקופה הנאוליתית הקרמית. בארץ ישראל, הופעת תעשייה של כלי החרס בהיקף נרחב אירעה בתרבות הירמוכית של התקופה הנאוליתית הקרמית. הכלים האופייניים לאותה תקופה עוטרו במגוון עיטורים מוטבעים וצבועים. כאלף שנה מאוחר יותר, במהלך התקופה הכלקוליתית, החל השימוש באבניים. כלי החרס היו זולים לייצור, כי חומר הגלם היה זמין. מצד שני, כלי חרס שנשבר אינו ניתן להתכה ולשימוש חוזר. מכאן הביטוי "כחרס הנשבר". שתי תכונות אלו גרמו לכך שאתרים ארכאולוגיים מניבים שפע רב של חרסים המשמשים את הארכאולוגים בטיפולוגיה על פי סגנונם המשתנה של הכלים. חרסים שימשו גם כמצע כתיבה, ועליהם נכתב בכתב היתדות, בכתב החרטומים וסוגי כתב עתיקים נוספים. ביוון במאה ה-5 ובמאה ה-4 לפני הספירה, שברי כלי חרס שימשו אפילו כ"פתקי הצבעה". דוגמה לכך היא הצבעה להגלית אזרח אתונאי, במהלך שנקרא אוסטראקיזם. שבר החרס נקרא אוסטראקון באזורים שונים קיימים סוגי חימר שונים, המשפיעים על התוצר הסופי. גם טמפרטורת השריפה משפיעה על סוג החרס המתקבל. מוצר העשוי חומר חרסיתי הנשרף בטמפרטורה של 600–800 מעלות צלזיוס ואינו עובר שום טיפול נוסף, חוץ מעיטור חיצוני, קרוי בפשטות "חרס", זהו הסוג הנפוץ ביותר, והוא אינו אטום לנוזלים. תכונה אחרונה זו היוותה בעיה בתקופות קדומות. חימר לבן עדין הנשרף בטמפרטורות גבוהות יותר ועובר תהליך של כמעט-התכה נקרא בעברית חרסינה ובלועזית פורצלן. הוא אטום לנוזלים וכאשר דופן הפריט דקה, הוא שקוף למחצה. חרסית קדרות יהושע בראנד, כלי החרס בספרות התלמוד, ירושלים: מוסד הרב קוק, תשי"ג. ערך מילוני בנושא חרס, בוויקימילון מדיה וקבצים בנושא חרס בוויקישיתוף מגזין מכון ויצמן, ‏בסין יוצרו כלי חרס כבר לפני 18,000 שנה, באתר "הידען", 5 בינואר 2010 George Savage,Pottery, Britannica חרס, באתר אנציקלופדיה בריטניקה (באנגלית) pottery, באתר אנציקלופדיה בריטניקה (באנגלית) צוות האקדמיה ללשון, חֵמָר וחׂמֶר, באתר האקדמיה ללשון העברית Wu, X., Zhang, C., Goldberg, P., Cohen, D., Pan, Y., Arpin, T., & Bar-Yosef, O. (2012). Early pottery at 20,000 years ago in Xianrendong Cave, China. Science, 336(6089), 1696-1700. צוות האקדמיה, חרס הנשבר, באתר האקדמיה ללשון העברית אלישבע קמייסקי, כלי חרס עתיקים: חפירה וטיפול משמר בשטח ובמעבדה - מדריך לארכיאולוג ולמשמר, ירושלים: רשות העתיקות, 2020 צוות האתר, מהו-אוסטרקון-וכיצד-השתמשו-בו-לפוליטיקה-בימי-קדם, באתר אאוריקה
UNICOS

UNICOS היא שמה של קשת מערכות הפעלה דמויות יוניקס, אשר פותחו על ידי Cray למחשבי-על, והיורשת של מערכת ההפעלה Cray. היא מספקת אשכול רשתות, ושכבת תאימות למערכות יוניקס נוספות. UNICOS הוצגה לראשונה ב-1985 עם מערכת Cray-2 ובהמשך עברה התאמה למודלים אחרים של Cray. ה-UNICOS המקורית התבססה על UNIX System V בגרסה 2 שלה, והתווספו לה תכונות רבות של BSD. מאוחר יותר המערכת עברה הסבה לקרנל לינוקס והחל מ־Release 2.1 שלה היא נקראת בשם CLE (סביבת הלינוקס של קריי - Cray Linux Environment) השם שניתן במקור ל-UNICOS היה CX-OS. ה- היה מערכת אב-טיפוס שרצה על ה-Cray X-MP ב-1984 לפני ההסבה ל-Cray-2. מערכת זו באה להפגיון את יכולות יוניקס לפעול על מחשב על, לפני שחומרת Cray-2 הייתה זמינה. חידוש מערכת ההפעלה היה כחלק ממהלך רחב במעבדות Cray, לחידוש התוכנה שלהם. מהלך זה כלל כתיבה מחדש של מהדר הפורטרן שלהם מ-cft ל-cft77, בשפת פסקל והכנסת שיפורים נוספים בו. אחד מהאתרים המריץ גרסה מוקדמת מאוד של UNICOS הוא אתר מעבדות בל. ‏"UNICOS® 10.0.1.1 Release Overview" ‏"UNICOS/mk 2.0.6 Release Overview". ‏"UNICOS/mp 3.1 Release Overview" ‏"Cray XT System Software Release Overview" ‏"Cray Supercomputer FAQ and other documents" ‏"Experiences with the Cray X/MP" בקיצור: COS ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
ג'ון קנדר

ג'ון הרולד קנדר (באנגלית: John Kander; נולד ב-18 במרץ 1927) הוא מלחין אמריקאי של מספר מחזות זמר מצליחים כחלק מהצמד קנדר ואב יחד עם פרד אב. קנדר נולד בקנזס סיטי מיזורי למשפחה יהודית מתבוללת. הוא למד בבית ספר התיכון 'פמברוק היל' ולאחר מכן לתואר ראשון באוברלין קולג' וסיים תואר שני באוניברסיטת קולומביה, שם היה טיפוחיו של דאגלס מור ולמד קומפוזיציה אצל ג'ק ביסון. קנדר התחיל את הקריירה שלו בברודוויי כפסנתרן מחליף בחזרות ל"סיפור הפרברים". במהלך האודישנים של המחזמר "ג'יפסי", פגש את הכוריאוגרף ג'רום רובינס, שהציע לו להלחין מוזיקה לריקודים למופע ב-1959. לאחר מכן, הוא כתב סדרות הריקוד ל"אירמה לה דוס" ב-1960. המחזמר הראשון שלו היה "משפחה שכזאת", שנכתב עם ג'יימס וויליאם גולדמן. הוא פגש את הפזמונאי פרד אב ב-1962, והחל לשתף עמו פעולה בכתיבת שירים, שיתוף שיחזיק מעמד במשך יותר מארבעה עשורים. מאוחר יותר באותה השנה הקליטה הכוכבת העולה ברברה סטרייסנד שני שירים של הצמד, "My Coloring Book" ו-"I Don't Care Much". ב-1965, קנדר ואב יצרו את המופע הראשון שלהם בברודוויי, "פלורה האיום האדום" בבימויו של ג'ורג' אבוט, שבו לייזה מינלי ביצעה את הופעת ברודוויי הראשונה שלה. קנדרו ואב נקשרו מאז בכתיבת חומרים ללייזה מינלי ולצ'יטה ריברה, ויצרו חומר מיוחד להופעות החיות שלהן ולהופעותיהן בטלוויזיה. מחזות הזמר המצליחים "קברט" ושיקגו" הפכו גם לסרטים זוכי אוסקר, כולל שמונה אוסקרים לסרט "קברט" ב-1972 ואוסקר לסרט הטוב ל"שיקגו" ב-2002. הסרטים השתמשו בשירי ההפקות הבימתיות של קנדר ואב. הצמד גם תרם שירים לסרטים אחרים, בהם "ניו יורק, ניו יורק" ב-1977 ומקום בלב (1984). קנדר, יחד עם אב, גם כתב שירים עבור המחזה של תורנטון ויילדר "בעור שינינו", אבל הזכויות נלקחו על ידי אחיינו של ויילדר. המחזמר החדש ביותר שלו, הראשון זה שנים רבות שנוצר ללא פרד אב, הוא "הנחיתה", למילותיו של גרג פירס, ב-2013. מילים מאת פרד אב אלא אם צוין אחרת "משפחה שכזאת" (1962) - מילים של ויליאם גולדמן "פלורה האיום האדום" (1965) "קברט" (1966) "בשביל להעיף עפיפון" (1966) - מילים ולחן גם על ידי וולטר מרקס "זמן האושר" (1968) "זורבה" (1968) "70, בנות, 70" (1971) "שיקגו" (1976) "החוק" ( 1978) "אשת השנה" (1981) "רינק" (1984) "יהלומים" (1984) - שני שירים "והעולם סובב" (1991) "נשיקת אשת העכביש" (1992) "רציף הפלדה" (1997) "פוסי" (1999) "שוב ושוב" / "בעור שינינו" (1999) "הביקור" (2001) "וילונות" (2006) - מילים נוספות בידי רופרט הולמס "הכל עלינו" (2007 גרסה של שוב ושוב) "בני סקוטסבורו" (2010) "ניו יורק, ניו יורק" (2023) מדיה וקבצים בנושא ג'ון קנדר בוויקישיתוף ג'ון קנדר, במסד הנתונים הקולנועיים IMDb (באנגלית) ג'ון קנדר, באתר AllMusic (באנגלית) ג'ון קנדר, באתר MusicBrainz (באנגלית) ג'ון קנדר, באתר Discogs (באנגלית) ג'ון קנדר, באתר Songkick (באנגלית) ג'ון קנדר, באתר SecondHandSongs
חוג אסוציאטיבי

חוג אסוציאטיבי הוא כינוי למבנה האלגברי "חוג". זהו מבנה אלגברי עם שתי פעולות - חיבור וכפל - המקיים אקסיומות מסוימות. התואר "אסוציאטיבי" נועד להדגיש את אקסיומת האסוציאטיביות   x ( y z ) = ( x y ) z {\displaystyle \ x(yz)=(xy)z} , כאשר עוסקים במסגרת הכללית יותר של אלגברה לא אסוציאטיבית, שבה המונח "חוג" אינו כולל את האקסיומה הזו. בדומה לזה, אלגברה אסוציאטיבית הוא כינוי למבנה האלגברי "אלגברה", עם דגש על תכונת האסוציאטיביות. ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
גנרל (פירושונים)

האם התכוונתם ל... גנרל – דרגת קצונה צבאית בכירה בצבאות רבים בעולם גנרל-פלדמרשל – דרגת הקצונה הבכירה ביותר בצבאות גרמניה ואוסטריה גנרל הצבאות – דרגת הקצונה הבכירה ביותר בארצות הברית גנרל הצבא – דרגת הקצונה השנייה בבכירותה בארצות הברית גנרליסימו – דרגת הקצונה הבכירה ביותר בצבאות אחדים, לרבות ברית המועצות, רוסיה, צרפת וסין בריגדיר גנרל – הנמוכה מבין דרגות הגנרל במספר צבאות גנרל (שווייץ) – תפקיד ודרגה הניתנים בצבא שווייץ בימי מלחמה בלבד מצביא חברות תעשייה: ג'נרל אטומיקס ג'נרל אלקטריק ג'נרל אלקטריק J79 – מנוע טורבו-סילון מתוצרת ג'נרל אלקטריק ג'נרל דיינמיקס ג'נרל מוטורס גנרל גוברנמן – הכינוי לשטחי פולין הכבושה שלא סופחו לגרמניה הנאצית, ולממשל שנהג בהם ג'נרל מנג'ר – אחראי על צוות השחקנים בליגת ה-NBA גנרל שרמן – עץ סקוויה ענקית מפורסם